FOTO Gvardiol a refuzat să bată penalty-ul și să intre în istoria Premier League: "Ce profesionist desăvârșit!"
Manchester City a făcut încă un pas spre titlul din Premier League după ce a câștigat clar pe terenul lui Fulham, scor 4-0. Două dintre golurile cetățenilor au fost înscrise de fundașul Josko Gvardiol.
Golurile formației lui Pep Guardiola au fost marcate de Josko Gvardiol (13', 71'), Phil Foden (59') și Julian Alvarez (90+6', penalty). Fundașul croat a avut șansa de a realiza tripla în prelungiri, însă a refuzat să execute lovitura de la 11 metri.
Gvardiol a refuzat să bată penalty-ul și să intre în istoria Premier League
Potrivit presei din Anglia, Gvardiol ar fi devenit primul fundaș din istoria Premier League care reușea o triplă. Croatul s-a mulțumit însă cu o dublă, lăsându-l pe Julian Alvarez să execute penalty-ul din prelungiri, care a fost obținut tot de atacantul argentinian.
Gestul lui Gvardiol a fost apreciat de fanii lui Manchester City. "Ce jucător e Gvardiol! Refuză să bată penalty-ul și să facă hat-trick-ul, un profesionalist desăvârșit", "Gvardiol refuză șansa de a fi primul fundaș din istoria Premier League care reușește un hat-trick", au fost câteva dintre comentariile suporterilor, potrivit The Sun.
"Sunt fericit pentru încă două goluri marcate și pentru faptul că am păstrat poarta intactă. Am discutat cu colegii despre posibilitatea ca eu să bat penalty-ul. Mi-ar fi plăcut, dar știm cu toții cine trebuia să execute - Julian, care a și marcat", a spus Gvardiol.
Josko Gvardiol had the chance to become the first defender to score a hat-trick in the Premier League, but let his teammate Julian Alvarez take the penalty instead ???????? pic.twitter.com/zVWHN4BkgH
— SPORTbible (@sportbible) May 11, 2024
Fundașul croat, cumpărat în vara anului trecut de la RB Leipzig, pentru 90 de milioane de euro, a marcat de cinci ori pentru Manchester City în acest sezon. Toate reușitele au venit în ultimele șapte meciuri.
Cu două runde înainte de finalul sezonului din Premier League, Manchester City este lider, cu 85 de puncte, la două lungimi peste Arsenal. În ultimele două runde, formația lui Pep Guardiola va înfrunta Tottenham, în deplasare, și West Ham, acasă.
Urmăriți SPORT.RO și pe Google News